8. ΑΠΟΦΑΣΙΣ ΥΠΟΥΡΓΟΥ ΕΜΠΟΡ. ΝΑ ΥΤΙΛΙΑΣ Αριθ. 70096/707 της 26 Ιαν./6 Φεβρ.  1976 (ΦΕΚ Β' 158) Περί κυρώσεως της Ειδικής Συλλογικής Συμβάσεως πλόων προς Αγκόλα. Έχοντες υπ' όψει: 1.Τας διατάξεις του άρθρ. 5 του Α.Ν. 3276/1944 «περί Συλλογικών Συμβάσεων εν τη Ναυτική Εργασία» ως τούτο ισχύει σήμερον. 2.Το υπ' αριθ. 46/23.1.1976 έγγραφον της Ενώσεως Ελλήνων Εφοπλιστών, δι' ου υπεβλήθη ημίν προς κύρωσιν η από 15.1.1976 υπογραφείσα Ειδική Συλλογική Σύμβασις περί πλόων προς Αγκόλαν αποφασίζομεν: Κυρούμεν την από 15 Ιαν. 1976, υπογραφείσαν μεταξύ των νομίμων εκπροσώπων της Ενώσεως Ελλήνων Εφοπλιστών αφ' ενός και της Πανελληνίου Ναυτικής Ομοσπονδίας κι των υπ' αυτήν ενδιαφερομένων κλαδικών οργανώσεων αφ' ετέρου, Ειδικήν Συλλογικήν Σύμβασιν περί πλόων εις Αγκόλα. Η ισχύς της δια της παρούσης κυρουμένης Ειδικής Συλλογικής Συμβάσεως άρχεται από 15ης Ιαν. 1976, η δε λήξις αυτής επέρχεται κατά τα εν αυτή οριζόμενα. Η παρούσα, μετά της κυρουμένης Ειδικής Συλλογικής Συμβάσεως, δημοσιευθήτω δια της Εφημερίδος της Κυβερνήσεως. ΕΙΔΙΚΗ ΣΥ ΛΛΟΓΙΚΗ ΣΥΜΒΑΣΙΣ  ΠΕΡΙ ΠΛΟΩΝ ΕΙΣ ΑΓΚΟΛΑ της 15 Ιαν. 1976 Μεταξύ αφ ενός της «ΕΝΩΣΕΩΣ ΕΛΛΗΝΩΝ ΕΦΟΠΛΙΣΤΩΝ» και αφ' ετέρου 1)της Π.Ν.Ο 2)της Πανελληνίου Ενώσεως Πλοίαρχων, Πάσης Τάξεως Ε.Ν. 3)της Πανελληνίου Ενώσεως Μηχανικών Ε.Ν., 4)του Πανελληνίου Συνδέσμου Αξιωματικών ασυρμάτου, Θ.Α.Ξ., 5)της Πανελληνίου Ενώσεως Μηχανικών ΜΕΚ, 6)του Πανελληνίου Συνδέσμου Ηλεκτρολόγων Ε.Ν. 7)της Πανελληνίου Ενώσεως Ναυτών Ε.Ν. 8)της Πανελληνίου Ενώσεως Θερμαστών Θαλάσσης «Ο ΣΤΕΦΕΝΣΟΝ» 9)της Πανελληνίου Ενώσεως Ναυτομαγείρων «Ο ΑΓΙΟΣ ΣΠΥΡΙΔΩΝ» 10)της Πανελληνίου Ενώσεως Θαλαμηπόλων Ε.Ν. 1.Εις τα πληρώματα των πλοίων, τα οποία καταπλέουν εις λιμένας ή όρμους της ΑΓΚΟΛΑ, καταβάλλεται πρόσθετον έκτακτον επίδομα, υπλογιζόμενον εις 100% επί του υπό της οικείας συλλογικής συμβάσεως καθοριζομένου μηνιαίου μισθού δι' έκαστον ναυτικόν. Εάν το ύψος του συμπεφωνημένου τυχόν μισθού, είναι μεγαλύτερον του υπό της συνολικής συμβάσεως καθοριζομένου, το ως άνω πρόσθετον επίδομα δεν συμψηφίζεται προς αυτό. 2.Το έκτακτον ως άνω επίδομα καταβάλλεται δι' όσας ημέρας το πλοίον θέλει παραμείνει εντός των λιμένων ή όρμων της ΑΓΚΟΛΑ η επ' αγκύρα έξωθεν αυτών. Εάν αι ανωτέρω ημέραι είναι ολιγώτεραι των 15, εις τα πληρώματα των πλοίων καταβάλλεται κατ' ελάχιστον όριον επίδομα 15 ημερών. 3.Εις Αξιωματικόν ή μέλος του πληρώματος όπερ ήθελεν υποστή κατά την διάρκειαν των άνω ημερών ατύχημα, οφειλόμενον εις τας εχθροπραξίας και όπερ ατύχημα ήθελεν επιφέρει εις τον ναυτικόν πλήρη ή μερικήν διαρκή ανικανότητα προς εργασίαν ήθελεν είναι θανατηφόρον, τότε θα καταβάλλεται, είτε εις τον ίδιον τον υποστάντα το ατύχημα ναυτικόν, είτε εις περίπτωσιν θανάτου αυτού, εις τους δικαιούχους της προβλεπομένης υπό του Νόμ. 551 «περί ατυχημάτων εν τη εργασία» αποζημιώσεως, εκτός ταύτης και πρόσθετος αποζημίωσις εκ Λιρών Αγγλίας (1.500) εφ' άπαξ. Αποσαφηνίζεται ότι δεν αποτελεί λόγον λύσεως της συμβάσεως ναυτολογήσεως, ο πλους προς λιμένας της ΑΓΚΟΛΑ, εφ' όσον τούτο αναφέρεται εις την ατομικήν σύμβασιν του ναυτικού. 4.Η ισχύς της παρούσης ειδικής συλλογικής συμβάσεως άρχεται από της υπογραφής της και θέλει διατηρηθή μέχρι τερματισμού των εχθροπραξιών εις ΑΓΚΟΛΑ ή μέχρις ότου υπογραφή ανακωχή, δυναμένης πάντως να καταγγελθή παρ' εκατέρων των συμβαλλομένων δια προειδοποιήσεως 15 ημερών. 5.Η παρούσα Ειδική Συλλογική Σύμβασις συνετάγη εις τριπλούν εξ ων ανά έν αντίτυπον έλαβον τα συμβαλλόμενα μέρη, το δε τρίτον θέλει κατατεθή εις το Υπουργείον Εμπορικής Ναυτιλίας, υπογράφεται δε ως έπεται: Δια την Ένωσιν Ελλήνων       Δια την Πανελλήνιον    Εφοπλιστών                  Ναυτικήν Ομοσπονδίαν. (Έπονται Υπογραφαί) Ομοία προς την ανωτέρω Ε.Σ.Σ.Ε. υπεγράφη (15.1.76) μεταξύ των αυτών συμβαλλομένων δια τους πλόας εις Λίβανον, κυρωθείσα δια της υπ' αριθ. 70096/708 της 26 Ιαν./4 Φεβρ. 1976 (ΦΕΚ Β' 138) απόφ. Υπ. Εμπ. Ναυτιλίας. (Αντί για τη σελ. 506,01) Σελ. 506,01(α) Τεύχος 706-Σελ. 31 Συλλογικές Συμβάσεις (Γενικά) 19.Ζ.β.8 